《偏桥行》
明代·何景明

城头日出一丈五。偏桥长官来击鼓。山南野苗聚如雨。饥向民家食生牯。

三尺竹箭七尺弩。朝出射人夜射虎。砦中无房亦无堵。男解蛮歌女解舞。

千人万人为一户。杀血祈神暗乞蛊。沙蒸水毒草根苦。上山下山那敢𢾖。

蠢尔苗民尔母侮。虞庭两阶列干羽。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。